Diego Marani
Diego Marani er en italiensk forfatter, tolk, oversætter og journalist, kendt dels for sin såkaldte lingvistiske trilogi: Nuova grammatica finlandese, 2000 (dansk Ny finsk grammatik, 2013), L’ultimo dei vostiachi, 2002 (dansk Den sidste vostjak, 2018) og L’interprete, 2004 (dansk Tolken, 2019), dels for sin humoristiske opfindelse af kunstsproget europanto, formuleret bl.a. i Las Adventures des Inspector Cabillot fra 2012. Forfatterskabet er sprogfilosofisk konsolideret og såvel underholdende som lærerigt.